Ole Martin Solberg

Ole Martin Solberg (1879–1946) var en norsk etnograf og sosialantropolog.

Han studerte i Berlin og Leipzig i årene 1900–1906, ettersom ingen slik utdannelse eksisterte i Norge. Han ble avbrutt her av studieopphold blant samene 1902 og blant hopi-indianerne i Arizona 1903–1904. Han tok doktorgraden 1906 i Leipzig med avhandlingen Beiträge zur Vorgeschichte der Ost-Eskimo. Steinerne Schneidegeräte und Waffenschärfen aus Grönland, han var 1906–1908 amanuensis ved Etnografisk museum i Kristiania, og deltok 1909 som norsk sakkyndig i forhandlingene om reinbeitespørsmålet ved domstolen i København. I 1917 ble han professor i etnografi og bestyrer for Etnografisk Museum fram til 1945.

Solberg har også skrevet seg inn i norsk arkeologi ved at han i 1907–1909 ledet utgravninger av boplasser på Kjelmøya i Varanger. Funnet er i ettertiden kjent som Kjelmøyfunnene, og refereres fremdeles til som et av de viktigste bidragene til belysning av samisk historie fra eldre jernalder.

 Referanser 

Kategori:Norske antropologer
Kategori:Norske etnografer
Kategori:Norske arkeologer
Kategori:Professorer ved Universitetet i Oslo
Kategori:Personer fra Oslo